CELEX: 62009TN0064
Language: hu
Date: 2009-02-16 00:00:00
Title: T-64/09. sz. ügy: 2009. február 16-án benyújtott kereset – Micro Shaping kontra OHIM (>packaging)

1.5.2009   
            
            
               HU
            
            
               Az Európai Unió Hivatalos Lapja
            
            
               C 102/23
            
         2009. február 16-án benyújtott kereset – Micro Shaping kontra OHIM (>packaging)
   (T-64/09. sz. ügy)
   2009/C 102/36
   Az eljárás nyelve: német
   
      Felek
   
   
      Felperes: Micro Shaping Ltd (Worthing, Egyesült Királyság) (képviselő: A. Franke ügyvéd)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      Kereseti kérelmek
   
   
               —
            
            
               Az Elsőfokú Bíróság helyezze hatályon kívül a Belső Piaci Harmonizációs Hivatal (védjegyek és formatervezési minták) első fellebbezési tanácsának az R 1063/2008-1. sz. ügyben a 006354311. sz., „>packaging” közösségi védjegybejelentéssel kapcsolatban hozott 2008. december 11-i határozatát;
            
         
               —
            
            
               az Elsőfokú Bíróság az alperest kötelezze a költségek viselésére.
            
         
      Jogalapok és fontosabb érvek
   
   
      Az érintett közösségi védjegy: a „>packaging” ábrás védjegy a 16., 17. és 42. osztályba tartozó áruk és szolgáltatások tekintetében (6 354 311. sz. védjegybejelentés).
   
      Az elbíráló határozata: az elbíráló a védjegybejelentést részben elutasította.
   
      A fellebbezési tanács határozata: a fellebbezési tanács a fellebbezést elutasította.
   
      Jogalapok: a 40/94/EK rendelet (1) 7. cikke (1) bekezdése b) és c) pontjának a megsértése, mivel a bejelentett védjegy rendelkezik a szükséges megkülönböztető képességgel, és nem kell rendelkezésre állnia, valamint a 40/94 rendelet 73. cikkében előírt meghallgatáshoz való jog megsértése.
   
      (1)  A közösségi védjegyről szóló, 1993. december 20-i 40/94/EK tanácsi rendelet (HL 1994., L 11., 1. o.; magyar nyelvű különkiadás 17. fejezet, 1. kötet, 146. o.)